wannaphong/clean_thaiwikipedia huggingface dataset:
# อังเกลีคา เคาฟ์มัน
อังเกลีคา เคาฟ์มัน (30 ตุลาคม ค.ศ. 1741 – 5 พฤศจิกายน ค.ศ. 1807) เป็นจิตรกรชาวสวิส-ออสเตรียของสมัยฟื้นฟูคลาสสิกในคริสต์ศตวรรษที่ 18 

อังเกลีคา เคาฟ์มัน เกิดในประเทศสวิตเซอร์แลนด์แต่ไปเติบโตขึ้นในประเทศออสเตรีย เป็นบุตรีของโยเซ็ฟ โยฮัน เคาฟ์มัน ผู้มีฐานะไม่ค่อยดีนักแต่เป็นช่างเขียนผู้มีความชำนาญงานและมักจะเดินทางไปตามที่ได้รับการว่าจ้างเขียน และเป็นผู้ประสบความสำเร็จในการสอนบุตรีให้เป็นจิตรกร อังเกลีคามีพรสวรรค์ในการพูดภาษาต่าง ๆ ได้หลายภาษาตามมารดาเคลโอเฟอา ลุทซ์ และเป็นนักอ่านและเป็นนักดนตรีผู้มีความสามารถ แต่ความสามารถของอังเกลีคาอยู่ที่การเขียนภาพ และเริ่มมีชื่อเสียงตั้งแต่ยังมีอายุไม่มากเท่าใดนัก โดยมีนักบวชและผู้มีตระกูลเป็นแบบให้

ใน ค.ศ. 1754 โยเซ็ฟ โยฮัน พาอังเกลีคาไปมิลานและเดินทางในอิตาลีอยู่เป็นเวลานาน ใน ค.ศ. 1763 อังเกลีคาเดินทางไปยังกรุงโรม และกลับไปอีกครั้งใน ค.ศ. 1764 จากโรมก็ไปยังโบโลญญาและเวนิส และได้รับการต้อนรับเป็นอย่างดีทั้งในฐานะที่เป็นผู้ที่มีความสามารถและที่เป็นผู้มีเสน่ห์

เมื่อโยฮัน โยฮาคิม วิงเคิลมัน เขียนจดหมายถึงเพื่อนในเดือนสิงหาคม ค.ศ. 1764 ก็ได้กล่าวถึงความเป็นที่นิยมของอังเกลีคา ผู้ขณะนั้นเขียนภาพเหมือนครึ่งตัวของวิงเคิลมันเอง วิงเคิลมันกล่าวว่าอังเกลีคาพูดได้ทั้งภาษาอิตาลีและเยอรมัน และยังพูดภาษาฝรั่งเศสและอังกฤษได้ด้วย ซึ่งทำให้ได้รับงานเขียนภาพเหมือนของชาวอังกฤษที่มาเที่ยวกรุงโรม 

 นิทรรศการ 
 Retrospektive Angelika Kauffmann (270 works, c. 450 ill.), Düsseldorf, Kunstmuseum (Nov. 15th 1998 - Jan. 24th 1999); München, Haus der Kunst (Febr. 5th - April 18th 1999); Chur, Bündner Kunstmuseum (May 8th - July 11th 1999).

 บรรณานุกรม 
 Kauffmann, Angelica. (2001). "»Mir träumte vor ein paar Nächten, ich hätte Briefe von Ihnen empfangen«. Gesammelte Briefe in den Originalsprachen. Ed. Waltraud Maierhofer. Lengwil: Libelle, 2001. ISBN 978-3-909081-88-2 (Letters in German, English, Italian, French; introduction and commentary in German.)
 Kauffmann, Angelika. (1999) "Briefe einer Malerin." Ed. Waltraud Maierhofer. Mainz: Dieterich'sche Verlagsbuchhandlung. 
 Natter, Tobias (ed.). "Angelica Kauffmann: A Woman of Immense Talent." Ostfildern: Hatje-Cantz, 2007. ISBN 978-3-7757-1984-1.
 Rosenthal, Angela. (2006). Angelica Kauffman: Art and Sensibility. New Haven, Connecticut: Yale University Press. ISBN  0300103336.
 Bettina Baumgärtel (ed.): Retrospective Angelika Kauffmann, Exh. Cat. Dusseldorf, Kunstmuseum; Munich, Haus der Kunst, Chur, Bündner Kunstmuseum, Ostfildern, Hatje 1998, ISBN 3-7757-0756-5.
 Angelica Kauffman Research Project: Forthcoming catalogue raisonné by Bettina Baumgärtel
# เมกอิตแฮปเพน
"เมกอิตแฮปเพน"  เป็นเพลงที่เขียนและโปรดิวซ์โดยมารายห์ แครี ร่วมด้วยเดวิด โคลและโรเบิร์ต คลิวิลลีส แห่งวงซีแอนด์ซีมิวสิกแฟกทอรี เป็นเพลงจากผลงานอัลบั้มชุดที่ 2 ของแครีชุด Emotions (1991) เป็นเพลงผสมผสานระหว่างเพลงแดนซ์/กอสเปล เพลงนี้เป็นซิงเกิลที่ 3 จากอัลบั้มชุดนี้และเป็นซิงเกิลสุดท้ายของอัลบั้มในสหรัฐอเมริกา 

รายชื่อเพลง
Worldwide CD single
"Make It Happen" (Radio Edit)
"Emotions" (Special Motion Edit)

European CD maxi-single
"Make It Happen" (Radio Edit)
"Make It Happen" (Extended Version)
"Make It Happen" (Dub Version)
"Make It Happen" (C+C Classic Version)
"Make It Happen" (Album Version)

U.S. CD maxi-single
"Make It Happen" (Extended Version)
"Make It Happen" (Dub Version)
"Make It Happen" (C+C Classic Version)
"Make It Happen" (Radio Edit)
"Make It Happen" (Album Version)
"Emotions" (Special Motion Edit)

ชาร์ต
ชาร์ต(1992)อันดับสูงสุดAustralian Singles ChartAustralian Singles Chart35Canadian Singles ChartCanadian Singles Chart16Dutch Singles ChartDutch Singles Chart59UK Singles ChartUK Singles Chart 17U.S. Billboard Hot 100Artist Chart History - Mariah Carey5U.S. Billboard Hot Adult Contemporary Tracks13U.S. Billboard Hot Dance Club Play16U.S. Billboard Hot R&B/Hip-Hop Songs7
# หวาย (แก้ความกำกวม)
หวาย อาจหมายถึง
 หวาย (Rattan) พืชในวงศ์ปาล์ม เผ่า Calameae มีอยู่ทั่วไปตามเขตอากาศร้อนชื้นในแอฟริกา เอเชีย ออสตราเลเชีย
 เครื่องหวาย เครื่องจักสานที่ทำจากเถาของหวาย มักใช้ทำเครื่องเรือน
 กล้วยไม้สกุลหวาย (Dendrobium)
ปัญญาริสา เธียรประสิทธิ์ นักร้อง
# มารี เอ็ลเลินรีเดอร์
มารี เอ็ลเลินรีเดอร์ (20 มีนาคม ค.ศ. 1791 – 5 มิถุนายน ค.ศ. 1863) เป็นจิตรกรชาวเยอรมันในคริสต์ศตวรรษที่ 19

มารี เอ็ลเลินรีเดอร์เกิดที่เมืองค็อนชตันทซ์ในประเทศเยอรมนี เป็นลูกสาวของค็อนราทและอันนา มารีอา แฮร์มัน

มารีร่ำเรียนการเขียนภาพจากจุลจิตรกรโยเซ็ฟ ไอนส์เลอ ลักษณะการเขียนภาพเหมือนของมารีคล้ายคลึงกับงานเขียนของอังเกลีคา เคาฟ์มัน มารีเป็นสตรีคนแรกที่สถาบันวิจิตรศิลป์มิวนิกรับเข้าสถาบัน

ระหว่างปี ค.ศ. 1822 จนถึง ค.ศ. 1824 มารีใช้เวลาในกรุงโรมโดยไปเป็นลูกศิษย์ของโยฮัน ฟรีดริช โอเวอร์เบ็ค หลังจากนั้นมารีก็เริ่มเขียนภาพที่เป็นหัวข้อทางศาสนา เช่น ภาพ Christ Blessing Little Children และ Mary and the Infant Jesus 

สมเด็จพระราชินีนาถวิกตอเรียทรงซื้อภาพเขียนสองภาพของมารี ได้แก่  ("พระเยซูเมื่ออายุ 12 ปีในวัด") และภาพ  เมื่อทรงได้รับการแนะนำผลงานโดยพระราชสวามีเจ้าชายอัลเบิร์ต ในปัจจุบันภาพสองภาพนี้เป็นส่วนหนึ่งของงานสะสมศิลปะหลวงของราชวงศ์อังกฤษที่พระราชวังออสบอร์น
# มารี-กีย์มีน เบอนัว
มารี-กีย์มีน เบอนัว (, ฟังเสียง) หรือ มารี-กีย์มีน เดอ ลาวีล-เลอรู (18 ธันวาคม ค.ศ. 1768 - 8 ตุลาคม ค.ศ. 1826) เป็นจิตรกรชาวฝรั่งเศสของสมัยฟื้นฟูคลาสสิกของคริสต์ศตวรรษที่ 18 และ 19 ผู้มีความเชี่ยวชาญทางการเขียนจิตรกรรมประวัติศาสตร์และภาพชีวิตประจำวัน

 ประวัติ 
มารี-กีย์มีน เบอนัวเกิดในกรุงปารีสเป็นบุตรีของข้าราชการ การฝึกการเขียนภาพเริ่มขึ้นในปี ค.ศ. 1781 ภายใต้เอลีซาแบ็ต-หลุยส์ วีเฌ-เลอเบริง ต่อมาในปี ค.ศ. 1786 ก็ได้เข้าทำงานในห้องเขียนภาพของฌัก-หลุยส์ ดาวีด พร้อมกับน้องสาวมารี-เอลีซาแบ็ต ลาวีล-เลอรู

กวีชาร์ล-อาลแบร์ เดอมูตีเย ผู้มีโอกาสได้พบมารีในปี ค.ศ. 1784 มีความประทับใจในตัวของมารีจนนำไปสร้างเป็นตัวละครเอมีลีในงานชื่อ “Lettres à Émilie sur la mythologie” (ค.ศ. 1801)

ในปี ค.ศ. 1791 มารีแสดงผลงานของตนเองเป็นครั้งแรกใน “นิทรรศการศิลปะแห่งปารีส” (Salon de Paris) โดยแสดงงานที่ได้รับแรงบันดาลใจจากตำนานเทพ “Psyché faisant ses adieux à sa famille” ภาพอีกภาพหนึ่งที่เขียนในช่วงเวลาเดียวกันคือภาพ “L'Innocence entre la vertu et le vice” ที่ได้รับแรงบันดาลใจจากตำนานเทพเช่นกัน ทำให้เห็นถึงทัศนคติทางด้านสตรีนิยม (feminism) และความเท่าเทียมกันระหว่างเพศของมารี—ในภาพนี้มารีใช้ตัวแบบชายเป็น “มลทิน” (vice) แทนที่จะใช้สตรีตามธรรมเนียมที่ทำกันมา ในปี ค.ศ. 1793 มารีสมรสกับทนายความปิแยร์-แว็งซ็องต์ เบอนัว

thumb|left|“ภาพเหมือนสตรีผิวดำ”ค.ศ. 1800, พิพิธภัณฑ์ลูฟวร์
งานของมารีมีอิทธิพลมาจากงานเขียนของฌัก-หลุยส์ ดาวีด และเริ่มเขียนจิตรกรรมประวัติศาสตร์เพิ่มขึ้นตั้งแต่ปี ค.ศ. 1795  ในปี ค.ศ. 1800 มารีก็แสดงภาพ “Portrait d'une négresse” (ภาพเหมือนสตรีผิวดำ) ที่นิทรรศการ หลังจากที่ได้มีการเลิกทาสหกปีก่อนหน้านั้น ภาพนี้กลายเป็นสัญลักษณ์ของการปลดปล่อยสิทธิของสตรีและคนผิวดำ ต่อมาพระเจ้าหลุยส์ที่ 18 ซื้อภาพสำหรับชาติในปี ค.ศ. 1818

ในปี ค.ศ. 1803 มารีได้รับงานจ้างชิ้นสำคัญให้เขียนภาพเหมือนเต็มพระองค์ของจักรพรรดินโปเลียน—Premier Consul Français เป็นภาพที่เขียนเพื่อที่จะส่งไปยังเมืองเกนต์ที่ฝรั่งเศสเพิ่งยึดได้ตามสนธิสัญญาลูว์เนวีลในปี ค.ศ. 1801 ในช่วงเดียวกันมารีก็ยังได้รับเหรียญทองจากนิทรรศการศิลปะแห่งปารีสในปี ค.ศ. 1804 และได้รับรายได้จากรัฐบาลฝรั่งเศส ในช่วงนี้มารีก็เปิดห้องเขียนภาพสำหรับฝึกจิตรกรสตรี

แต่การเป็นจิตรกรของมารีได้รับผลกระทบกระเทือนจากบรรยากาศทางการเมือง เมื่อสามีผู้สนับสนุนสถาบันพระมหากษัตริย์ได้รับการเสนอชื่อโดย Conseil d'État ระหว่างหลัง ค.ศ. 1814 ในการฟื้นฟูราชวงศ์บูร์บง แม้ว่ามารีจะอยู่ในช่วงที่เป็นที่นิยมที่สุดทางงานอาชีพและก็ต้องละทิ้งทั้งการเขียนภาพและการแสดงภาพ เพราะ devoir de réserve และจากความเข้มงวดของฝ่ายตรงข้าม

 ผลงาน 
thumb|เอลีซา โบนาปาร์ต พระขนิษฐาของจักรพรรดินโปเลียน, ราว ค.ศ. 1805
 “Psyché faisant ses adieux a sa famille” (ค.ศ. 1791)
 “L'Innocence entre la vertu et le vice”
 “Portrait d’une négresse” (ค.ศ. 1800, พิพิธภัณฑ์ลูฟวร์)
 “Portrait de Napoléon” (ค.ศ. 1804, เกนต์)
 “Portrait du Maréchal Brune” (ค.ศ. 1805, détruit ; une copie se trouve au Musée du พระราชวังแวร์ซายส์)
 “Portrait de Pauline Borghèse” (ค.ศ. 1807, พิพิธภัณฑ์พระราชวังแวร์ซายส์)
 “Portrait de Marie-Élise, grande duchesse de Toscane” (พิพิธภัณฑ์แห่งชาติ, ลูคคา)
 “Portrait de l’impératrice Marie-Louise” (พระราชวังฟงแตนโบล)
 “La lecture de la Bible”, (ค.ศ. 1810, Musée municipal, ลูวิเยร์ส)
 “La Consultation” ou ”La Diseuse de bonne-aventure”, Musée municipal, แซงเตส์
# อาณาจักรปลาทอง
อาณาจักรปลาทอง เป็นหนังสือส่งเสริมการอ่านแนววิทยาศาสตร์ระดับประถมศึกษาที่กรมวิชาการ กระทรวงศึกษาธิการ จัดทำ โดยให้ ถนัดกิจ ปิณินทรีย์ เป็นผู้เขียน เป็นเรื่องราวการผจญภัยของปลาทองพันธุ์สิงห์วุ้นซึ่งมีชื่อว่า "สิงห์" เป็นตัวละครเอก ดำเนินเรื่องตั้งแต่เกิดจนตาย ถนัดกิจ ปิณินทรีย์ เขียนเรื่องนี้จากประสบการณ์จริงในการเลี้ยงปลาทองในวัยเด็กของตนเอง จึงต้องการที่จะถ่ายทอดประสบการณ์ให้เด็ก ๆ ที่คิดจะเลี้ยงปลาทอง รู้จักธรรมชาติของปลาทอง รู้จักวิธีการเลี้ยงดู และปัญหาต่าง ๆ ที่อาจเกิดขึ้นกับปลาที่เลี้ยง ...

(วีณา อัครธรรม, ปริทัศน์หนังสือดีวิทยาศาสตร์ 88 เล่ม)
# มิเชล ซัลกาโด
มิเกล อังเฆล "มิเชล" ซัลกาโด เฟร์นันเดซ  เป็นอดีตนักเตะทีมชาติสเปน เกิดวันที่ 22 ธันวาคม 1975 เริ่มต้นค้าแข้งกับเซลตาบิโก ก่อนจะย้ายสู่เรอัลมาดริด โดยอยู่กับเรอัลมาดริดตั้งแต่ 1999-2009 ลงเล่น 253 ยิงไป 4 ประตู ก่อนจะย้ายไปร่วมทีมแบล็กเบิร์นโรเวอร์ส และยิงประตูแรกกับต้นสังกัดในเกมส์คาร์ลิงคัพ ที่พบ ปีเตอร์บะระยูไนเต็ด ส่วนในนามทีมชาติสเปน ซัลกาโดลงเล่นไป 53 นัดไม่สามารถทำประตูได้ ประเดิมสนามในนามทีมชาติครั้งแรกในเกมที่พบทีมชาติไซปรัส ซึ่งสเปนแพ้ไป 2-3 ในฟุตบอลยูโร 2000 รอบคัดเลือก
# ยิชรี บอม
ยิชรี บอม (20 กันยายน ค.ศ. 1900 - ค.ศ. 1944) เป็นนักสัตววิทยาชาวเช็ก

ประวัติ

ยิชรี บอม เกิดที่เมืองปราก เมื่อวันที่ 20 กันยายน พ.ศ. 2443 ซึ่งเป็นช่วงเริ่มต้นศตวรรษที่ 20 เขาสนใจธรรมชาติมาตั้งแต่เด็ก ขณะที่ศึกษาเล่าเรียนอยู่ ได้ออกเดินทางไปยังที่ต่าง ๆ หลายแห่ง
สำเร็จการศึกษาระดับปริญญาเอกจากมหาวิทยาลัย Charles ในปี พ.ศ. 2471 และได้ออกเดินทางไปยังที่ต่าง ๆ ทั่วโลก
ในปี พ.ศ. 2472 ได้เดินทางมายังชวา อินโดนีเซีย เพื่อร่วมประชุมวิชาการทางด้านปักษีวิทยา (ornithology) และได้เดินทางมายังประเทศไทยอีกด้วย โดยได้ถ่ายภาพบริเวณจังหวัดสงขลาไว้กว่า 70 ภาพ ภาพถ่ายเหล่านี้มีคุณค่าในการศึกษาประวัติศาสตร์เมืองสงขลาในยุคก่อนสงครามโลกเป็นอย่างยิ่ง 

  ดูเพิ่ม 
 ภาพถ่ายของยิชรี บอม 
 ภาพถ่ายของยิชรี บอมที่เกี่ยวข้องกับประเทศไทย โดยเฉพาะเมืองสงขลา
# รัฐโบลิบาร์
โบลิบาร์  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือ ซิวดัดโบลิบาร์ รัฐโบลิบาร์มีพื้นที่ครอบคลุม 238,000 ตร.กม. และข้อมูลในปี พ.ศ. 2550 มีประชากรอยู่ที่ 1,534,800 คน
# พอลลา โคล
พอลลา โคล  เกิดเมื่อวันที่ 5 เมษายน ค.ศ. 1968 เป็นนักร้อง-นักแต่งเพลงชาวอเมริกัน มีซิงเกิล "Where Have All the Cowboys Gone" ติดท็อป 10 บนบิลบอร์ดฮอต 100 ในปี 1997Dafydd Rees and Luke Crampton ,Q Rock Stars Encyclopedia (1999) ,Dorling Kindersley และในปีถัดมาเธอได้รับรางวัลแกรมมี สาขาศิลปินหน้าใหม่ยอดเยี่ยม
# โฟกัสภาคใต้
ภาคใต้โฟกัส เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท เอสพี คอร์ป (2020) จำกัด ก่อตั้งเมื่อวันที่ 10 พฤศจิกายน พ.ศ. 2540 มี ภูวสิษฏ์ สุขใส บรรณาธิการผู้พิมพ์ผู้โฆษณา  เป็นบรรณาธิการบริหาร ออกวางตลาดทุกวันจันทร์ผ่านเอเย่นต์ ระบบสมาชิกรายปีๆ ละ 1,200 บาท (ในเขตเทศบาลนครหาดใหญ่ มอเตอร์ไซค์ส่งถึงบ้าน/ออฟฟิศ นอกเขตและทั่วประเทศส่งไปรษณีย์) ระบบตลาดกลุ่ม/องค์กร เช่น มหาวิทยาลัย วิทยาลัยชุมชน จังหวัด องค์กรปกครองส่วนท้องถิ่น ฯลฯ ระบบสมาชิกอุปถัมภ์เพื่อการศึกษาและชุมชน โดยภาคเอกชนซื้อรายปี  

ภาคใต้โฟกัส เป็นสมาชิกสมาคมนักข่าวนักหนังสือพิมพ์แห่งประเทศไทย และ สภาการหนังสือพิมพ์แห่งชาติ 

 รางวัล 

รางวัลข่าวยอดเยี่ยม หนังสือพิมพ์ท้องถิ่น

รางวัลข่าวชมเชยของหนังสือพิมพ์ท้องถิ่นประจำปี 2541 จากผลงานข่าว "2ปี ท่อก๊าซไทย-มาเลย์ ชุมชนแตกเป็นเสี่ยง"

รางวัลข่าวชมเชย ของหนังสือพิมพ์ท้องถิ่น ประจำปี 2542 จากผลงานข่าว "เกมชิงนายกอบจ.สงขลา-1ปี ของการกระจายอำนาจที่ล้มเหลว"

รางวัลข่าวชมเชยของหนังสือพิมพ์ท้องถิ่น ประจำปี 2544 จากผลงานข่าว "ถนนชีวิตน้องเป้ย ขนานการปฏิรูปการศึกษา"

 เนื้อหา 
มีจำนวนหน้าทั้งสิ้น 40 หน้า โดยมีรายละเอียดดังนี้ (สำรวจในเดือนกันยายน พ.ศ. 2562)
หน้า 1 ปกหน้า
หน้า 2-3 โฆษณา
หน้า 4 บทนำ โดย บรรณาธิการ บันทึกการเดินทาง (Head of South) ดร.อิทธิพล เพชรศิริ
หน้า 5 โฆษณา
หน้า 6-17 สังคม-การเมือง
หน้า 18 ดวง-บทความ
หน้า 19-22 รายงาน
หน้า 23-25 โฆษณา
หน้า 26-29 การศึกษา-เยาวชน
หน้า 30 เศรษฐกิจ-ธุรกิจ
หน้า 31 ธุรกิจ MICE
หน้า 32-34 เศรษฐกิจ-ธุรกิจ
หน้า 35 SME
หน้า 36-37 ชุมทางคนใต้
หน้า 38-40 โฆษณา
# มัคส์ ลีเบอร์มัน
มัคส์ ลีเบอร์มัน (20 กรกฎาคม ค.ศ. 1847 – 8 กุมภาพันธ์ ค.ศ. 1935) เป็นช่างพิมพ์ชาวเยอรมัน มีชื่อเสียงด้านการแกะพิมพ์และภาพพิมพ์หินhttp://www.artoftheprint.com/artistpages/liebermann_max_selbstbildnisdeszeichnenden.htm
# ทรีที
ทรีที  เป็นกลุ่มศิลปินอเมริกันแนวอาร์แอนด์บี สมาชิกประกอบด้วยลูกชาย 3 คนของติโต แจ็กสัน (จากเดอะแจ็กสันไฟฟ์) และเดโลเรส "ดีดี" แจ็กสัน คือ พี่ชายคนโต โตเรียโน อดารีล แจ็กสัน (หรือในชื่อ ทาจ), ทารีล อเดรน แจ็กสัน และติโต โจ แจ็กสัน (หรือ ทีเจ)

ผลงาน

อัลบั้ม
1995: Brotherhood
2004: Identity

แหล่งข้อมูลอื่น
 3T Official website 
 Official website of Taryll Jackson
 Official website of Taj Jackson
# ทรงวิทย์ จิรโศภิน
ศิรทรงวิทย์ จิรธนาโศภิน หรือชื่อเดิม ทรงวิทย์ จิรโศภิน เป็นอดีตนักแสดงและอดีตพิธีกรรายการโทรทัศน์

 ประวัติ 
ทรงวิทย์เข้าสู่วงการแสดงจากภาพยนตร์รัก-ตลกเรื่อง รักทะเล้น ในปี พ.ศ. 2521 ตามด้วย ปริญญาครึ่งใบ และ หมอซ้ง ทั้งสามเรื่องล้วนแสดงนำคู่กับอำภา ภูษิต กำกับโดย ศุภักษร โดยเฉพาะเรื่องหลังสุดที่รับบทเป็นนายแพทย์ชื่อว่า "ซ้ง" ประสบความสำเร็จจนทำให้ตัวเองเป็นที่รู้จักในชื่อ "หมอซ้ง" จากนั้นได้ทำงานกับเจเอสแอล  และได้รับการชักชวนจากบุษบา ดาวเรือง เริ่มงานเป็นพิธีกรรายการ "ตามไปดู" ของแกรมมี่ เอนเตอร์เทนเม้นท์ เป็นรายการแนะนำสถานที่แปลก ๆ ทั่วไทย ออกอากาศช่วงเวลาบ่ายวันเสาร์-อาทิตย์ รายการประสบความสำเร็จมีเรตติ้งสูงสุดในเวลานั้น 

เขาเคยเป็นผู้บริหารบริษัท แกรมมี่ โซเชี่ยลวิชั่น ในเครือจีเอ็มเอ็ม แกรมมี่ ก่อนจะลาออกเมื่อ พ.ศ. 2541 โดยย้ายไปทำงานที่ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ทำหน้าที่เป็นผู้บริหารหมอซ้ง...ไม่ต้องเป็นพระเอกก็ดังได้ นอกจากนี้ทรงวิทย์ยังเคยเป็นผู้บริหารบริษัท มีเดีย ออฟ มีเดียส์ ผู้ผลิตรายการโทรทัศน์มีเดียส์รุกทีวีดาวเทียมลุย24ชม."ยูบีซี-บีทีวี"  ผู้จัดการ, 28 เมษายน 2547หมอซ้ง ที่เคยเป็นพิธีกรรายการตามไปดูหายไปไหนครับเปิดใจสนทนา : ตามไปดูชีวิต ทรงวิทย์ จิรโศภิน ปัจจุบันเป็น กรรมการบริษัท เวิร์คอิท จำกัด และกรรมการผู้จัดการ บริษัท เอ็ดดูเทนเม้นท์ จำกัด

ในปี พ.ศ. 2540 ทรงวิทย์มีผลงานการแสดงโดยรับเชิญในเรื่อง จักรยานสีแดง นำแสดงโดยปฏิภาณ ปฐวีกานต์ และทาทา ยัง กำกับโดยยุทธนา มุกดาสนิทhttp://www.thaifilmdb.com/th/tt00123

ในปี พ.ศ. 2562 ทรงวิทย์มีผลงานการเป็นพิธีกรนำเสนอร้านค้าที่น่าสนใจตามแนวเส้นทางรถไฟฟ้าบีทีเอส
ในรายการสวัสดีบีทีเอสFacebook สวัสดีบีทีเอส

 ผลงานภาพยนตร์ 

 รักทะเล้น (2521)
 ปริญญาครึ่งใบ (2522)
 หมอซ้ง (2522) รับบท ซ้ง
 หลวงตา ภาค 2 (2525) รับบท นิ่ม
 บ้านสีดอกรัก (2527) รับบท วิทย์ (รับเชิญ)
 เพชรตัดเพชร (2527)
 พ่อมหาจำเริญ (2531)
 จักรยานสีแดง (2540) รับบท อ.สุธรรม (รับเชิญ)

 ซิตคอม 

 ตะกายดาว ตอน ดาวซะเอง (2533)

 ละคร 

 หนึ่งในร้อย (2525)
 สวนทางเถื่อน (2526)

 รายการโทรทัศน์ 
 แชมป์ชิงแชมป์
 ตามไปดู
 ตะลอนเกม
# วันโกน
วันโกน คือ วันขึ้น 7 ค่ำกับ 14 ค่ำ และวันแรม 7 ค่ำกับ 14 ค่ำ ของทุกเดือน (หรือ วันแรม 13 ค่ำ หากตรงกับเดือนขาด) ซึ่งเป็นวันก่อนวันพระ 1 วัน, วันโกน-วันพระ. วันพระ คือ วันขึ้น 8 ค่ำกับ 15 ค่ำ และวันแรม 8 ค่ำกับ 15 ค่ำ ของทุกเดือน (หรือวันแรม 14 ค่ำ หากตรงกับเดือนขาด)

 ประวัติ 
ในสมัยพุทธกาล พระเจ้าพิมพิสาร กษัตริย์ผู้ครองแคว้นมคธ ได้เข้าเฝ้าพระพุทธเจ้าซึ่งประทับอยู่ที่ เขาคิชกูฏ ใกล้เมืองราชคฤห์ซึ่งเป็นเมืองหลวงของแคว้น พระเจ้าพิมพิสารได้กราบทูลว่า นักบวชในศาสนาอื่นมีวันประชุมสนทนาเกี่ยวกับหลักธรรมคำสอนในศาสนาของเขา แต่พระพุทธศาสนานั้นยังไม่มี พระพุทธเจ้าจึงทรงอนุญาตให้พระสงฆ์ประชุมสนทนาธรรมและแสดงพระธรรมเทศนาแก่ประชาชนตามคำขออนุญาตของพระเจ้าพิมพิสาร และเมื่อพระพุทธศาสานาได้เผยแผ่เข้ามาในประเทศไทย พุทธศาสนิกชนจึงถือเอาวันดังกล่าวมาเป็นวันธรรมสวนะ เพื่อถือศีล ปฏิบัติธรรม ประกอบบุญกุศล และกระทำกิจของสงฆ์มาตั้งแต่สมัยสุโขทัย อีกด้วย
# แบร์รี แมนิโลว์
แบร์รี แมนิโลว์  เกิดเมื่อวันที่ 17 มิถุนายน ค.ศ. 1943 เป็นนักร้อง-นักแต่งเพลง นักดนตรี ผู้เรียบเรียง โปรดิวเซอร์ คอนดักเตอร์ ดาราและนักแสดง เป็นที่รู้จักจากผลงานเพลงอย่างเช่น "I Write the Songs", "Mandy", "Weekend in New England", "Could It Be Magic" และ "Copacabana" ในปี 1978 ผลงานอัลบั้ม 5 ชุดของเขามียอดขายดีบนชาร์ตอย่างต่อเนื่อง เป็นรองเพียง แฟรงก์ ซินาตรา, ไมเคิล แจ็กสันและจอห์นนี แมทิส 

เขายังทำงานเป็นโปรดิวเซอร์และผู้เรียบเรียงให้กับศิลปินอื่น อย่าง เบตต์ มิดเลอร์, ดิออน วอร์วิก และโรสแมรี คลูนีย์ เขายังเขียนเพลงให้กับภาพยนตร์เพลงและโฆษณาอีกหลายเพลง ตั้งแต่ปี 2005 เขาแสดงในลาสเวกัสฮิลตัน ที่มีการแสดงกว่า 100 โชว์
# ไอม์ยัวส์
"ไอม์ยัวส์"  เป็นซิงเกิลแรกจากสตูดิโออัลบั้มชุดที่ 3 ของเจสัน มราซชุด We Sing. We Dance. We Steal Things. เดิมจะออกในอีพีจำกัดจำนวนที่ชื่อ Extra Credit เป็นเดโม่ในปี ค.ศ. 2005 เพื่อประชาสัมพันธ์สตูดิโออัลบั้มชุดที่ 2 ที่ชื่อ Mr. A–Z เพลงนี้ได้เล่นตามงานต่าง ๆ ในปี ค.ศ. 2006 และเป็นที่ชื่นชอบของคนฟังก่อนจะออก "ไอม์ยัวส์" ยังได้รับการเสนอชื่อเข้าชิงรางวัลแกรมมี สาขาเพลงแห่งปีhttp://content.grammy.com/PressReleases/542_589_51NomsFinal.pdf  Official Grammy Nominee List และสาขานักร้องเพลงป็อปยอดเยี่ยม เพลงนี้ยังได้ใช้ในการประชาสัมพันธ์ซีรีส์ทางช่องเซเวนเนตเวิร์ก ที่ชื่อ Packed to the Rafters ในฤดูกาลแรก

"ไอม์ยัวส์"  ประสบความสำเร็จในสหรัฐอเมริกา บนชาร์ตบิลบอร์ดฮอต 100 ถือสถิติเพลงที่ติดชาร์ตฮอต 100 ยาวนานที่สุดเป็นเวลา 76 สัปดาห์ ทำลายสถิติก่อนหน้านี้ของลีแอนน์ ไรมส์ ในเพลง "How Do I Live" ในปี ค.ศ. 1998 และยังเป็นเพลงที่มียอดขายทางดิจิทัลดีที่สุดตลอดกาลเป็นอันดับ 3 ในสหรัฐอเมริกา ด้วยยอดดาวน์โหลดมากกว่า 4.4 ล้านครั้ง
# ฮีโร (เพลงมารายห์ แครี)
"ฮีโร"  เป็นเพลงที่เขียนและโปรดิวซ์โดยมารายห์ แครีและวอลเตอร์ อฟานาเซียฟ เป็นเพลงจากอัลบั้มชุดที่ 4 Music Box (1993) เป็นเพลงที่บรรยายถึงในบางครั้งคนเราอาจรู้สึกท้อแท้ ในความจริงแล้วพวกเขาก็คือฮีโร ถ้าเรามองดูข้างในของตัวเองและจะเห็นความแข็งแรงของเราเอง ในเวลานั้นก็จะช่วยให้เราพบหนทาง เพลงนี้เป็นซิงเกิลที่ 2 ออกวางขายในปี 1993 และประสบความสำเร็จทั่วโลก ถือเป็น 1 ในเพลงประจำตัวของแครี และเธอมักแสดงเพลงนี้ในงานการกุศลและมักแสดงเพลงนี้ในคอนเสิร์ตเสมอ ถือเป็นหนึ่งในเพลงที่เธอเล่นบ่อยที่สุดในคอนเสิร์ตถัดจากเพลง "วิชันออฟเลิฟ" เพลง "ฮีโร" ได้รับการเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยียม แต่แพ้ให้เพลง "ออลไอวอนนาดู" ของเชอรีล โครว์ "ฮีโร" ได้รับรางวัล ASCAP ในสาขาริทึมแอนด์โซลและสาขาเพลงป็อป และได้ 1 รางวัลจากบีเอ็มไอป็อปอวอร์ด ในสาขารางวัลนักแต่งเพลง

 รายชื่อเพลง 

 European CD single
 "Hero" (LP version) – 4:18
 "Hero" (Live from Here Is Mariah Carey) – 4:16
 European CD maxi single
 "Hero" (LP Version) – 4:19
 "Dreamlover" (Def Club Mix Edit) – 4:02
 "Dreamlover" (Theo's Club Joint) – 4:32
 "Dreamlover" (Def Tribal Mix) – 6:40

 Japanese CD single
 "Hero" – 4:18
 "Everything Fades Away" – 5:25
 US/Japan CD maxi single
 "Hero" (LP Version) – 4:18
 "Hero" (Live from Here Is Mariah Carey) – 4:16
 "Everything Fades Away" – 5:25
 "Dreamlover" (Club Joint Mix) – 4:33

 ชาร์ต 

 ชาร์ตรายสัปดาห์ 
ชาร์ต (1993–1994)อันดับ สูงสุดCanada Retail Singles (The Record)10Canada Contemporary Hit Radio (The Record)5Canada Pop Adult (The Record)1Europe (European Hot 100 Singles)19Europe Adult Contemporary (Music & Media)7European Hit Radio (Music & Media)6Iceland (Íslenski Listinn Topp 40)23Japan Albums (Oricon)42US Top 100 Pop Singles (Cash Box)2US Adult Contemporary (Gavin Report)1US Top 40 (Gavin Report)1US Urban (Gavin Report)3US Adult Contemporary (Radio & Records)2US Contemporary Hit Radio (Radio & Records)1US Urban Contemporary (Radio & Records)1

ชาร์ต (2008–14)อันดับ สูงสุดFrance (SNEP)186UK Singles (OCC)67

 ชาร์ตปลายปี 
ชาร์ต (1993)อันดับCanada Top Singles (RPM)63Canada Adult Contemporary (RPM)97Netherlands (Dutch Top 40)118UK Singles (OCC)58US Adult Contemporary (Radio & Records)61US Contemporary Hit Radio (Radio & Records)79

ชาร์ต (1994)อันดับAustralia (ARIA)59Canada Top Singles (RPM)22Canada Adult Contemporary (RPM)17Canada Retail Singles (The Record)31Europe (Eurochart Hot 100)56France (SNEP)19Germany (Official German Charts)91New Zealand (Recorded Music NZ)41US Billboard Hot 1005US Adult Contemporary (Billboard)7US Adult Contemporary (Radio & Records)30US Contemporary Hit Radio (Radio & Records)39US Hot R&B/Hip-Hop Songs (Billboard)44US Urban (Radio & Records)77

 ชาร์ตปลายทศวรรษ 
ชาร์ต (1990–1999)อันดับUS Billboard Hot 10053

 การรับรองและยอดขาย 

 ประวัติเผยแพร่ 
 ภูมิภาค วันที่ รูปแบบ Label อ้างอิง สหราชอาณาจักร 18 ตุลาคม 1993  Columbia  สหรัฐ 19 ตุลาคม 1993 CD maxi single  แคนาดา 25 ตุลาคม 1993 ญี่ปุ่น 18 พฤศจิกายน 1993 Mini CD single Sony Music Japan  1 มกราคม 1994 CD maxi single
# ดราวิโดซอรัส
ดราวิโดซอรัส   เป็นไดโนเสาร์สเตโกซอร์ชนิดเดียวที่อาศัยอยู่ในอินเดีย และยังเป็นสเตโกซอร์ชนิดเดียวที่อยู่ในยุคครีเทเซียสเมื่อ 75 ล้านปีก่อน ชื่อของมันมีความว่า"กิ้งก่าแห่งดราวิดานาดู"ตามชื่อสถานที่ค้นพบของมัน ดราวิโดซอรัสมีขนาดเพียง 6 เมตร มันกินพืชและรักสงบ.
# แอมอะบีลีฟเวอร์
"แอมอะบีลีฟเวอร์"  เป็นเพลงที่แต่งโดย นีล ไดอะมอนด์ และร้องโดยวงเดอะมังกีส์ในปี ค.ศ. 1966 มีนักร้องนำคือมิกกี โดเลนซ์ ซิงเกิ้ลนี้โปรดิวซ์โดยเจฟฟ์ แบร์รี เป็นเพลงฮิตอันดับ 1 บนบิลบอร์ดฮอต 100 เมื่อวันที่ 31 ธันวาคม ค.ศ. 1966 และติดอันดับ 1 ยาวนาน 7 สัปดาห์Dafydd Rees and Luke Crampton ,Q Rock Stars Encyclopedia (1999) ,Dorling Kindersley ถือเป็นเพลงขายดีที่สุดในปี ค.ศ. 1967 เพลงนี้ถูกสั่งจองล่วงหน้ามากกว่า 1,051,280 และได้แผ่นเสียงทองคำภายใน 2 วันตั้งแต่ที่ออกจำหน่าย
# ฟิสิกส์เชิงคณิตศาสตร์
ฟิสิกส์เชิงคณิตศาสตร์ หรือ คณิตศาสตร์เชิงฟิสิกส์ เป็นสาขาวิชาฟิสิกส์ที่ใช้หลักการทางคณิตศาสตร์ในการแก้ปัญหา (คณิตศาสตร์ประยุกต์) โดยอาจแบ่งได้เป็น 2 ยุค คือยุคแรกหรือยุคคลาสสิก ฟิสิกส์เชิงคณิตศาสตร์ได้รับการคิดค้นเพื่อใช้แก้ปัญหาทางกลศาสตร์, ทฤษฎีไฟฟ้าแม่เหล็ก และอุณหพลศาสตร์เป็นต้น และฟิสิกส์เชิงคณิตศาสตร์ยุคหลังหรือยุคใหม่ได้รับการคิดค้นเพื่อแก้การปัญหาในส่วนกลศาสตร์ควอนตัม ทฤษฎีสัมพัทธภาพ รวมทั้งทฤษฎีสตริงและทฤษฎีแห่งสรรพสิ่ง นักคณิตศาสตร์ฟิสิกส์ที่มีชื่อเสียง ได้แก่ แบลซ ปัสกาล, ไอแซก นิวตัน, เลอ็อนฮาร์ท อ็อยเลอร์, โฌแซ็ฟ-หลุยส์ ลากร็องฌ์, ฌ็อง เลอ รง ดาล็องแบร์, อัลเบิร์ต ไอน์สไตน์, เจมส์ คลาร์ก แมกซ์เวลล์, ลอร์ด เคลวิน, โจซิอาห์ วิลลาร์ด กิบส์, ดาวิท ฮิลเบิร์ท, อ็องรี ปวงกาเร, สตีเฟน ฮอว์กิง เป็นต้น

 ยุคคลาสสิก 
 แคลคูลัส
 สมการอนุพันธ์
 สมการปริพันธ์
 แคลคูลัสของการแปรผัน

 ยุคใหม่ 
 ฟังก์ชันวิเคราะห์
 ทฤษฎีการวัด
 พีชคณิตยุคใหม่
 ทฤษฎีกรุป
 การวิเคราะห์เทนเซอร์
 ความน่าจะเป็น
 สถิติ
ดูเพิ่ม
 คณิตศาสตร์เชิงฟิสิกส์
 แหล่งข้อมูลอื่น 
 Communications in Mathematical Physics 
 Journal of Mathematical Physics 
 Mathematical Physics Electronic Journal 
 International Association of Mathematical Physics
 Erwin Schrödinger International Institute for Mathematical Physics
# ไอเซย์อะลิตเทิลแพรย์
"ไอเซย์อะลิตเทิลแพรย์"  เป็นเพลงที่เขียนโดยนักแต่งเพลง เบิร์ต แบแคแร็กและฮอล เดวิด ให้กับดิออน วอร์วิกในปี ค.ศ. 1967 เพลงนี้ติดอันดับ 4 บนบิลบอร์ดฮอต 100 ในเดือนธันวาคม 1967 ต่อมาในปี 1968 อารีธา แฟรงคลินนำมาบันทึกเสียงใหม่ ในอัลบั้มชุด Aretha Now ซึ่งติดอันดับ 10 บนบิลบอร์ดฮอต 100Dafydd Rees and Luke Crampton ,Q Rock Stars Encyclopedia (1999) ,Dorling Kindersley
# มดหนามกระทิงอกแดง
มดหนามกระทิงอกแดง (ชื่อวิทยาศาสตร์: Polyrhachis rufipes  Smith, 1858) เป็นมดป่า ขนาดประมาณ 10-12 มม. ลักษณะหัวเป็นสีดำ ไม่เรียบ ส่วนช่วงอกและเอว ออกสีน้ำตาลแดง โดยมีลักษณะเด่นคือ มีหนาม 3 คู่ โดยอยู่บริเวณอก สองคู่และเอวอีหนึ่งคู่  ในประเทศไทย พบได้เฉพาะภาคกลางตอนล่าง ภาคตะวันออกและภาคใต้ ในบริเวณป่าดิบชื้นวารสาร อวพช. มกราคม 2551 หน้า 33

มดชนิดนี้มีลักษณะใกล้เคียงกับมดค่อมอกแดง (Gnamptogenys bicolor) ซึ่งไม่มีหนามแต่มีเหล็กในเป็นอาวุธ